《凤泉别墅》
清代·李柏

斗室无尘竹径幽，柴扉画夜掩寒流。日沈涧底鱼窥镜，月上松梢鹤踏钩。

才薄羞陈《三礼赋》，家贫难买五湖舟。乘闲且看南飞鸟，归宿层峰最上头。

作者简介：（1624—1694）清陕西郿县人，字雪木。少贫。事母至孝，备历艰辛而色养不衰。入太白山读书数十年，成大儒，与李颙、李因笃有关中三李之称。山居力耕，朝夕讴吟，拾山中树叶书之。有《檞叶集》。